stanford-oval/wikipedia huggingface dataset:
Cagayan de Oro
Aiheesta muualla

Kuvia tai muita tiedostoja aiheesta Cagayan de Oro Wikimedia Commonsissa
Paysandú (departementti)

Departementti Uruguayn kartalla.
Paysandú on yksi Uruguayn departementeista. Sen pääkaupunki on Paysandú.
Departementin pinta-ala on 13 922 km² ja vuonna 2011   väkiluku oli 113 124 henkeä.
Aiheesta muualla

Kuvia tai muita tiedostoja aiheesta Paysandú (departementti) Wikimedia Commonsissa
Bohai

| Bohai/Balhae > 698–926 |
| --- | --- |
   Bohai (violetilla) ja yhdistynyt Silla (sininen) ja kartalla 830-luvulla. 
Valtiomuoto:  Monarkia
Edeltäjä(t):  Goguryeo Tang-dynastia
Seuraaja(t):  Liao-dynastia
Bohai tai Balhae (hangul: 발해, hanja: 渤海 McCune-Reischauer: Parhae) oli valtio nykyisen Kiinan Mantšuriassa ja Korean niemimaan pohjoisosissa. Bohai muodostui Tang-dynastian ja Sillan keskenään jakaman Goguryeon entisille pohjoisalueille niiden irrottauduttua Tang-dynastian suorasta vallasta Dae Joyeongin eli Gon johdolla vuonna 698. Valtakunta kesti aina vuoteen 926 saakka, jolloin sen valloitti kitaanien perustama Liao-dynastia. Goguryeon asukkaiden tapaan Bohain asukkaat olivat mahdollisesti sukua džurtšeneille eli sittemmille mantšuille.
Historia

Bohain edeltäjä oli Goguryeo, jonka Korean niemimaalla sijainnut Sillan valtio jakoi yhdessä Kiinan Tang-dynastian kanssa vuonna 668. Sillan kuningaskuntaa on kutsuttu sittemmin yhdistyneeksi Sillaksi sen vallattua vielä Tang-dynastian saamaat osat Daedong-joen eteläpuolella vuonna 676. Tang-dynastia hallitsi edelleen Goguryeon entisiä alueita joen pohjoispuolella, mutta paikalliset vzastustivat kiinalaisvaltaa sitkeästi. Vastarinnan laannuttamiseksi kiinalaiset läänityttivät suuren alueen Goguryeon viimeiselle kuninkaalle Bojangille, josta tuli samalla Liaodongin kuvernööri ja titteliltään Joseonin kuningas. Bojangin kuoltua alueella hallitsivat hänen jälkeläisensä muodollisesti Kiinan alaisina, mutta käytännössä autonomisina hallitsijoina. Vuonna 698 Kiina vetäytyi Itä-Mantšuriasta ja entinen Goguryeon kenraali Dae Joyeong perusti Bohain valtion. Bohai ei hallinnut kaikkia entisen Goguryeon eteläisiä alueita, mutta toisaalta sen rajat ulottuivat edeltäjäänsä pohjoisemmaksi. Yhdistyneen Sillan perustamisen yhteydessä on usein puhuttu Korean yhdistymisestä Bohai kokonaan sivuttaen, vaikkakin tämä ei näin pidä kokonaan paikkaansa.
Vuoteen 719 hallinnut Dae Joyeong otti hallitsijanimen Go. Nimensä Bohai tai sinokoreaksi Balhae valtio sai Tang-dynastialta sen alettua maksamaan muodollista tribuuttia 713. Joidenkin tutkijoiden mukaan tämä tarkoitti sitä, että Bohhai oli edelleen ainakin muodollisesti osa Kiinaa. Bohai levitti hallitsemiaan alueita kuningas Mon valtakaudella (719–737). Bohailaiset tekivät myös sotaretken meren kautta Kiinan Shandongin niemimaalle saakka, josta sanottiin vapautetun Goguryeon luhistumisen yhteydessä vangittuja. Lopulta palattiin kuitenkin jälleen diplomatiaan ja Bohain lähettiläät tapasivat kiinalaisia lähettiläitä useaan otteeseen tribuuttijärjestelmän puitteissa Dengzhoun satamakaupungissa. Bohain lähettiläitä kävi myös aina Japanissa saakka. Kuningas Seonin (818–830) valtakautta on joskus pidetty Bohain loistokautena.
Bohain vaikutusvalta alkoi kuitenkin heiketä sittemmin 800-luvulla. Pitkä rauhan aika vaikutti mahdollisesti sotilaallisen valmiuden rappeutumiseen. Joskus on esitetty, että Bohain heikentyminen olisi johtunut sen silloisella alueella sijaitsevan Baekdu-tulivuoren purkauksesta. Joka tapauksessa samalla kun Bohai heikkeni, sen naapurissa eläneet kitaanit vahvistuivat. Kitaanien sotapäällikkö Yelu Abaoji oli perustanut Liao-dynastian vuonna 907 ja vuonna 926 kitaanit valtasivat Bohain alueen. Osa Bohain yläluokasta pakeni Korean niemimaalle tällä välin Sillan tilalle perustetun Goryeo-dynastian alueelle. Myöhemmät Koreaa hallinneet dynastiat käyttivät Bohain ja Goguryeon historiaa oikeuttaessaan toimensa niiden levittäessä valtaansa edelleen pohjoiseen.
Kulttuuri

Bohaita edeltäneen Goguryeon asukkaat on joskus liitetty džurtšeneihin ja sittempiin mantšuihin. Sikäli kun tämä mahdollisesti pitää paikkansa, Bohain asukkaat lienevät edustaneet saman kaltaista identiteettiä. Etnisesti ja kielellisesti sen asukkaat poikkesivat Sillan valtion korealaisina pidetystä väestöstä.
Bohai sai kulttuurillisia vaikutteita Tang-dynastian Kiinasta. Bohaissa käytettiin kiinan kirjoitusjärjestelmää. Mallia otettiin myös maan hallintoon. Tang-dynastian esimerkin mukaisesti Bohailla oli viisi pääkaupunkia, pohjoinen, keskinen, eteläinen, itäinen ja läntinen. Pääasiallinen ylhäinen pääkaupunki sijaitsi nykyisen Dongjingchengin alueella Kiinan Heilongjiangin maakunnassa.
Bohai sijaitsee suhteellisen pohjoisessa ja sen alueella ei viljelty kylmyyden takia riisiä, vaan esimerkiksi hirssiä, ohraa ja papuja. Muihin elinkeinoihin lukeutuivat karjan kasvatus ja metsästys. Bohain alueelta vietiin hevosia, turkiksia, ginsengiä ja keramiikkaa Kiinaan ja Japaniin.
Perintö

Bohain asema korealaisena valtakuntana on kiistanalainen. Ilmeisesti ainoastaan valtakunnan hallitseva eliitti oli korealaisperäistä, kun taas maan asukkaat olivat monietnisempiä. Kiinan mukaan Bohaita puolestaan hallitsi mohe-kansa Tang-dynastian alaisena provinssina. Kiinan kansallismuseo ei vuonna 2022 sisällyttänyt Bohaita näyttelyynsä Korean historiasta, mistä Korean tasavallan kansallismuseo ilmoitti vaativansa anteeksipyyntöä.
Bohain kaudelta peräisin oleva steela Korean kansallismuseossa.
Lohikäärmeen päätä esittävä veistos Bohaista.
Bilbaon Grand Slam -finaali 2008

Rəcəbov ja Topalov
Carlsen ja Aronian pelaamassa turnauksen ensimmäisellä kierroksella
Bilbaon Grand Slam -finaali 2008 oli Bilbaossa pelattu luokan 21 shakkiturnaus. Turnauksen palkintopotti on yhteensä neljäsataa tuhatta euroa. Pisteenlaskussa ei käytetty normaalia "1 piste voitosta ja puolikas tasapelistä" -järjestelmää. Voitosta sai turnauksessa kolme pistettä ja tasapelistä yhden. Turnauksen voittajaksi selviytyi lopulta Veselin Topalov seitsemällätoista pisteellä (+4 -1 =5).
Osallistujat

Turnaukseen osallistui kuusi pelaajaa:
Viswanathan Anand (2 798)
Vasyl Ivantšuk (2 781)
Veselin Topalov (2 777)
Magnus Carlsen (2 775)
Teymur Rəcəbov (2 744)
Levon Aronian (2 737)
Kaikki osanottajat olivat suurmestareita. Pelaajista Aronian oli voittanut Corus-shakkiturnauksen vuonna 2008, Anand oli hallitseva maailmanmestari ja Linaresin vuoden 2008 turnauksen voittaja ja Ivantšuk M-Tel Mastersin vuoden 2008 voittaja. Carlsen oli myös jaetulla ensimmäisellä sijalla Corusissa ja toinen Linaresissa, Topalov toinen M-tel Mastersissa. Lisäksi turnauksessa pelasi Rəcəbov, joka oli myös sijoittunut korkealle Grand Slam -tapahtumissa.
Pelaajista Anand oli FIDE:n virallisella ELO-listalla järjestyksessään ensimmäinen. Carlsen oli listalla toinen, Ivantšuk kolmas, Topalov kuudes, Rəcəbov seitsemäs ja Aronian kymmenes.
Vahvuus

Pelaajien ELO-keskiarvo oli turnauksen alkaessa 2 769, mikä nosti turnauksen luokkaan 21. Joidenkin mukaan turnaus ylsi jopa luokkaan 22, kun otetaan huomioon pelaajien epäviralliset, ajantasaiset ELO:t. Järjestäjät itse laskivat turnauksen olleen kaikkien aikojen vahvin turnaus ELO-lukujen perusteella. Järjestäjien ilmoittaman tiedon mukaan pelaajien ajantasainen ELO-keskiarvo oli 2 775,63. Turnauksen ELO-keskiarvo oli joka tapauksessa shakin historian korkein.
Pelaaminen

Pelit pelattiin äänieristetyn lasin takana Plaza Nuevalla ja rakennuksen ulkopuolelta oli suora näkymä pelaajiin. Pelitila oli 4 metriä korkea, 8 metriä leveä ja 8 metriä pitkä. Lasi oli valmistettu luodinkestäväksi. Kaikki pelit pelattiin 17.00 paikallista aikaa. Pelit pelattiin yksi päivässä 2. syyskuuta – 13. syyskuuta. 7. ja 11. päivä olivat vapaapäiviä.
Peliaikana oli 90 minuuttia ensimmäisille 40 siirrolle ja 60 lopuille. Jokainen pelaaja pelasi toisia vastaan kahdesti: valkeilla ja mustilla. Erikoisena sääntönä pelaajat eivät voineet sopia keskenään tasapeliä. Tasapeli voitiin sopia vain, jos molemmat pelaajat ehdottivat sitä tuomarille, minkä jälkeen tämä neuvotteli teknisen assistentin kanssa ennen lopullista päätöstä.
Normaalin pistelaskun sijaan pelaaja sai voitosta kolme pistettä, tasapelistä yhden ja tappiosta nolla pistettä. Tämän tarkoituksena oli kannustaa pelaajia taistelemaan voitosta enemmän.
Palkinnot

Turnauksen palkintoina oli yhteensä 400 000 euroa. Voittaja sai rahoista 150 000, toinen 70 000, kolmas 60 000 ja loput aina 10 000 edelliseksi sijoittunutta vähemmän. Palkintosumma oli kaikkien aikojen suurin rahasumma, jos maailmanmestaruusotteluita ei lasketa mukaan.
Turnauksen sponsoreina toimivat Bilbaon kaupunki, Mercado de la Ribera, Casco Viejo, Bizkaiko Foru Aldundia - Diputación Foral de Bizkaia, Ferrocarriles Españoles de Vía Estrecha, Eusko Jaurlaritza - Gobierno Vasc, Euskatel ja Bilbao Bizkaia Kutxa.
Turnauksen seuraaminen

Turnausta saattoi seurata lasin läpi aukiolta. Ensimmäisenä päivänä turnausta seurasikin tuhansia ihmisiä. Katsojia oli yhtä paljon myös seuraavana päivänä, vaikka ilma olikin sateinen.
Paikan päällä siirtoja oli kommentoimassa useita suurmestareita, kuten Boris Spasski ja Susan Polgar.
Pelit lähetettiin myös Internetissä. Turnausta saattoi seurata esimerkiksi ChessBasen Playchess.comin tai ChessGames.comin sekä tapahtuman virallisten kotisivujen kautta.
Oheisaktiviteetit

Itse pääturnauksen lisäksi turnauspaikalla järjestettiin useita muitakin tapahtumia. 13. päivä pidettiin sadan pelaajan avoin turnaus, jossa päävoittona oli neljä tuhatta euroa. Paikalla pidettiin myös blitz-turnaus, johon saattoi osallistua yhteensä jopa 120 pelaajaa. Aikaa siirtoihin oli vain viisi minuuttia. Palkintoina oli yhteensä 16 tuhatta euroa ja matka kahdelle M-Tel-turnaukseen Sofiaan vuonna 2009. 12. päivä pidettiin myös tehtäväshakki-kilpailu, jossa osallistujien piti ratkaista 40 tehtävää. Paikalle oli myös järjestetty erilaista toimintaa lapsille.
Tulokset

Ensimmäinen kierros pelattiin 2. syyskuuta. Kierroksen ainoan voiton otti Carlsen Aronianista englantilaisella pelillä. Carlsen siirtyikin johtoon 3 pisteellään. Toisen kierroksen kaikki pelit päättyivät tasan. Kolmannella kierroksella Topalov voitti Carlsenin pelatessaan mustilla kuningatargambiittia ja siirtyi johtoon. Neljännen kierroksen kaikki pelit päättyivät valkean voittoon: Aronian, Carlsen ja Topalov saivat kaikki kolme pistettä. Viides kierros toi mukanaan vain tasapelejä. Kuudennella kierroksella Carlsen voitti Aronianin tämän käyttäessä semi-slaavilaista puolustusta. Seitsemännellä kierroksella Ivantšuk taas voitti Carlsenin mustilla torjutussa kuningatargambiitissa. Myös Aronian voitti Topalovin valkeilla heidän seitsemännen kierroksen pelissään. Kahdeksannella kierroksella Ivantšuk voitti valkeilla Rəcəbovin ja Topalov Carlsenin tämän käyttäessä suosimaansa lohikäärmemuunnelmaa sisilialaista puolustusta vastaan. Myös Aronian voitti mustilla pelatessaan hallitsevan maailmanmestarin Anandin. Kaikki yhdeksännen kierroksen pelit päättyivät tasan. Viimeisellä kierroksella Topalov otti voiton Ivantšukista ja Rəcəbov Aronianista. Carlsen ja Anand pelasivat tasan. Lopputuloksissa pelaajien sijoitus oli seuraava:
| Numero | Pelaaja | Ranking | 1 | 2 | 3 | 4 | 5 | 6 | Pisteet |
| --- | --- | --- | --- | --- | --- | --- | --- | --- | --- |
| 1 |  Bulgaria, Veselin Topalov | 2777 | • | ½ 0 | 1 1 | ½ 1 | ½ ½ | 1 ½ | 17 |
| 2 |  Armenia, Levon Aronian | 2737 | ½ 1 | • | 0 0 | 1 ½ | ½ 0 | ½ 1 | 13 |
| 3 |  Norja, Magnus Carlsen | 2775 | 0 0 | 1 1 | • | ½ 0 | 1 ½ | ½ ½ | 13 |
| 4 |  Ukraina, Vasyl Ivantšuk | 2781 | ½ 0 | 0 ½ | ½ 1 | • | ½ 1 | ½ ½ | 12 |
| 5 |  Azerbaidžan, Teymur Rəcəbov | 2744 | ½ ½ | ½ 1 | 0 ½ | ½ 0 | • | ½ ½ | 10 |
| 6 |  Intia, Viswanathan Anand    | 2798 | 0 ½ | ½ 0 | ½ ½ | ½ ½ | ½ ½ | • | 8 |
Turnauksen kulku näkyy seuraavassa:
| Numero | Pelaaja | Ranking | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Intia, Viswanathan Anand    | 2798 | 1 | 2 | 3 | 3 | 4 | 5 | 6 | 6 | 7 | 8 |
| 2 |  Azerbaidžan, Teymur Rəcəbov | 2744 | 1 | 2 | 3 | 3 | 4 | 5 | 6 | 6 | 7 | 10 |
| 3 |  Armenia, Levon Aronian | 2737 | 0 | 1 | 2 | 5 | 6 | 6 | 9 | 12 | 13 | 13 |
| 4 |  Norja, Magnus Carlsen | 2775 | 3 | 4 | 4 | 7 | 8 | 11 | 11 | 11 | 12 | 13 |
| 5 |  Bulgaria, Veselin Topalov | 2777 | 1 | 2 | 5 | 8 | 9 | 10 | 10 | 13 | 14 | 17 |
| 6 |  Ukraina, Vasyl Ivantšuk | 2781 | 1 | 2 | 3 | 3 | 4 | 5 | 8 | 11 | 12 | 12 |
Aiheesta muualla

Final Chess Masters Bilbao 2008 (Arkistoitu – Internet Archive) (englanniksi) Turnauksen viralliset kotisivut
Kimmo Koskelan shakkisivu: Final Chess Masters 2008[vanhentunut linkki] Turnauksen pelit
Blitz-turnaus käynnissä
Ouidah

| Ouidah Glēxwé Whydah, Juda, Juida, Ajudá |
| --- | --- |
 Ouidahin basilika.
 fiOuidah 
 6°22′01″N, 2°04′59″E 
Valtio:   Benin
Departementti:  Atlantique
Korkeus merenpinnasta:  12  m
Aikavyöhyke:  +1
Väestö
Väkiluku (2013):  162 034
Väestötiheys:  250 as./km²
 {{URL|example.com|optional display text}} 
Ouidah, jota kutsutaan myös nimillä Whydah, Juda, Juida ranskaksi ja Ajudá portugaliksi, on kaupunki Beninin rannikolla. Kaupungin pinta-ala on 364 km2. Vuonna 2013 väkiluku oli 162 000.
Historia

Paikallisen perinnetiedon mukaan kaupungin perusti Kpase. Tämä tapahtui luultavasti kuudennentoista vuosisadan lopussa, jolloin kaupunki oli alun perin nimellä Glēxwé, kirjaimellisesti 'Maalaistalo', ja oli osa Huedan kuningaskuntaa.
Whydahin joukot raivasivat tiensä Afrikan sisäosiin ja ottivat vangiksi miljoonia ihmisiä heimosodissa, ja myivät ne eurooppalaisille ja arabeille. Vuonna 1716, kun suuri englantilainen orjalaiva Whydah Gally saapui ostamaan 500 orjaa kuningas Haffonilta myydäkseen heidät Jamaikassa, Huedan kuningaskunnasta oli tullut toiseksi suurin orjaportti Kolmiokauppaan.
Valtakuntaa hallitsi kuningas Huffon, joka sai kruununsa lahjaksi Portugalilta. Vuonna 1727 kuningaskunnan ja Ouidahin valtasi Dahomeyn kuningas Agajan joukot.
Aikaisemmista Huedan kuningaskunnasta tuli osa Dahomeyn valtakuntaa. Portugali, Englanti, Hollanti ja Ranska rakensivat linnoituksia kaupunkiin suojellakseen etujaan orjamarkkinoilla. Portugalilaiset olivat löytäneet kaupungin vuonna 1580, jonka he nimesivät Ajudáksi. Portugalin linnoitus São João Baptista de Ajudá on nykyisin Ouidahin museo, jonka rakennus on peräisin vuodelta 1721. Linnoitus pysyi Portugalin hallussa 31. heinäkuuta 1961 asti.
2000-luvulla Ouidah on kasvanut voimakkaasti, samalla kun pääkaupunki Cotonoun kasvu on hidastunut. Pääkaupungin kalliit asunnot, melu ja saasteet ovat saaneet väestön hakeutumaan naapurikuntiin kuten Ouidaihiin.
Cotonousta Atlantin rantaa pitkin Ouidahiin menevä Route des pêches -tien toista vaihetta alettiin rakentamaan keväällä 2012.
Maamerkkejä

Ouidahin nähtävyyksiä pytontemppeli, katolinen basilika 1900-luvun alusta  ja Kpassén pyhä metsä, jossa on veistoksia ja raunioita.
Orjareittiä pitkin orjia vietiin rannikolle. Sen varrella on lukuisia patsaita ja muistomerkkejä, joista suurin on rannikolla nimeltä Ovi jolta ei ole paluuta.
Ouidahin markkinapaikka, jonka partiolaiset perustivat 20 vuotta sitten, kouluttaa nuoria maanviljelystaitoihin ja vastaa näin kaupungistumisen paineisiin.
Ouidah on Vodun-uskonnon henkinen pääkaupunki, ja siellä järjestetään vuosittain suuri kansainvälinen Vodun-festivaali.
Maamerkkejä > Ouidahin museot

Ouidahissa ovat seuraavat museot:
Francisco Felix de Souzan kotimuseo Musée Don Francisco Felix de Souza Chacha.
Ouidahin historiallinen museo on portugalilaisessa linnoituksessa, Musée d'histoire de Ouidah.
Villa Ajavonissa on Zinsou-säätiön nykytaiteen museo Musée d'art contemporain de Ouidah.
La maison de Brésil (Maison de Mémoire)
Maailmanperintökohde

Kohdetta on ehdotettu UNESCON maailmanperintöluetteloon kulttuuri-luokkaan 31. lokakuuta 1996.
Merkittäviä henkilöitä

Angélique Kidjo, laulaja
Felix Couchoro, kirjailija
Oscar Olou, jalkapalloilija
Patrice Talon, liikemies, presidentti
Kuvia

Pyton-temppelin ovi.
Monumentin Ovi jolta ei ole paluuta katsojia.
Monumentti orjareitin varrella.
Zinsoun nykytaiteen museo.
Pyhän metsän portaali.
Raunioita Ouidahin Pyhässä metsässä.
Veistos Pyhässä metsässä.
Katumaisema iltahämärässä lähellä Ouidahin keskustaa.
Aiheesta muualla

Wikimedia Commonsissa on kuvia tai muita tiedostoja aiheesta .
Law, Robin: Ouidah, The Social History of a West African Slaving ´Port´ 1727 - 1892.  James Currey ja Ohio University Press, 2004.  ISBN 978-0-85255-497-5.  (englanniksi)
Big Bendin kansallispuisto

| --- | --- |
Sijainti:  Texas, Yhdysvallat
Lähin kaupunki:  El Paso, Texas
Pinta-ala:  3242 km²
| --- | --- |
Nimi alkuperäiskielellä:  Big Bend National Park 
Tyyppi:  Yhdysvaltain kansallispuisto, biosfäärialue 
Perustettu:  12. kesäkuuta, 1944
Luokitus:  International Dark Sky Park (d) (2012), Maailmanperinnön aieluettelon kohde (d) (12. huhtikuuta 2017) 
Kävijämäärä:  316 953 (2013)
Hallinto:  National Park Service
muokkaa - muokkaa wikitekstiä - muokkaa Wikidataa
Big Bendin kansallispuisto (engl. Big Bend National Park) on Texasissa Yhdysvalloissa sijaitseva kansallispuisto, joka perustettiin 12. kesäkuuta vuonna 1944. Puisto on 3 242 km² laajuinen, ja sitä hallinnoi Yhdysvaltain National Park Service. Vuosittain siellä vierailee noin 300 000–350 000 henkilöä, ja se on yksi Yhdysvaltain vähiten vierailluimmista kansallispuistoista.
Rio Grande virtaa Santa Elenan kanjonissa. Kanjonin vasen puoli kuuluu Meksikolle, oikea Yhdysvalloille
Geologia

Puisto tunnetaan monimuotoisesta geologiastaan. Big Bendistä on löytynyt paljon fossiilejä myöhäisliitukaudelta pleistoseenikaudelle, pidemmältä ajalta kuin mistään muusta Yhdysvaltain kansallispuistosta.Vanhin Big Bendin fossiilimuodostumista, Boquillasin muodostuma (100-95 miljoonaa vuotta sitten) on peräisin ajoilta, jolloin matala meri jakoi Pohjois-Amerikan läntiseen ja itäiseen osaan peittäen myös Big Bendin alueen. Muodostumasta on löydetty muun muassa valtava merimatelija Platecarpus ja iso petokala Xiphactinus. Seuraava, Agujan muodostuma (80-75 miljoonaa vuotta sitten) on peräisin ajalta, jolloin tämä meri alkoi vetäytyä ja Big Bendin alue oli rehevä rannikkokosteikko. Muodostumasta on löydetty muun muassa valtava alligaattori Deinosuchus, kolmisarviliskoihin kuuluva Agujaceratops, Tyrannosaurus rexin pienempi sukulainen Teratophoneus sekä hadrosauri Kritosaurus. Sitä seurasi Javelinan muodostuma (75-60 miljoonaa vuotta sitten), jolloin meri vetäytyi lisää ja Big Bendista oli tullut kuivempi tulvatasanko.Muodostumasta on löydetty muun muassa valtava sauropodi Alamosaurus (jonka fossiileja on sieltä löytynyt enemmän kuin mistään muualta), hadrosauri Gryposaurus sekä valtava lentolisko Quetzalcoatlus. Kansallispuistossa on paikkoja, joissa voi kallioilla nähdä K/T-rajan. Kenotsooisen maailmankauden kerrostumista on löydetty muun muassa Pohjois-Amerikan viimeisimpiin kuuluva kädellinen, Rooneyia, brontoteeri Megacerops ja kolumbianmammutti.
Luonto

Big Bendin vaihtelevissa elinympäristöissä elää suuri määrä kasvi- ja eläinlajeja. Kasveja on yli 1200 lajia (joista kaktuksia noin 60). Eläimistöön kuuluu 11 lajia sammakkoeläimiä, 56 lajia matelijoita, 40 lajia kaloja, 75 lajia nisäkkäitä, 450 lajia lintuja ja noin 3600 lajia hyönteisiä. Kaktusten, lintujen ja lepakoiden lajimäärät ovat suuremmat kuin missään muussa Yhdysvaltojen kansallispuistossa.Big Bend on ainoa paikka Yhdysvalloissa, jossa pesii tammikerttuli.Mustakarhut olivat miltei hävinneet alueelta ennen kansallispuiston perustamista, mutta kanta alkoi kasvaa 1980-luvulla, ja nykyään alueella elää noin 30-40 mustakarhua.
Aiheesta muualla

Big Bendin viralliset sivut
Kuvia tai muita tiedostoja aiheesta Big Bendin kansallispuisto Wikimedia Commonsissa
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Bukarestin metro

| Bukarestin metro |
| --- | --- |


Sijainti:  Bukarest, Romania
Avattu:  marraskuu 1979
Asemia:  51
Linjoja:  4
Liikennöitsijä(t):  Metrorex
Matkoja päivässä:  n. 485 500
Matkoja vuodessa:  177,23 milj.
Bukarestin metro (romaniaksi Metroul București) on metrojärjestelmä Bukarestissa, Romanian pääkaupungissa. Järjestelmä koostuu neljästä metrolinjasta, joiden kokonaispituus on noin 70 kilometriä. Metroasemia on 51. Metroa käytti noin puoli miljoonaa ihmistä päivittäin vuonna 2010.
Linjakartta
Bombardierin valmistama Movia 346 -mallin metrovaunu sisältä.
Titanin metroasema
Dristorin metroasema
Käännös suomeksi
Barranquilla

| Barranquilla |
| --- | --- |
 Kaupunkia
 lippu:  vaakuna
 Barranquilla
 Koordinaatit: 10°57′50″N, 74°47′47″W 
Valtio:  Kolumbia
Departementti:  Atlántico
Pinta-ala:  
 – Kokonaispinta-ala:  154 km²
Väkiluku:  1 186 540
 – Väestötiheys:  7 705 as./km²
 – Metropolialue:  1 859 651
 
 www.barranquilla.gov.co 
Infobox OKVirheellinen NIMI-arvo: 
Barranquilla, Atlánticon departementin pääkaupunki, sijaitsee Pohjois-Kolumbiassa Magdalenajoen koillispuolella.
Asukasluvultaan kaupunki on Kolumbian neljänneksi suurin. Barranquillan suurkaupunkialueella asui vuonna 2009 noin 1,8 miljoonaa ihmistä, itse kaupungissa 1,2 miljoonaa.
Kaupunki perustettiin 1600-luvulla, mutta sen taloudellinen nousu alkoi vasta 1800-luvulla. Nykyään Barranquilla on yksi Kolumbian suurimmista vientikaupungeista ja myös suosittu matkakohde. Barranquillassa järjestetään Rio de Janeiron sambakarnevaalien jälkeen maailman toiseksi suurimmat karnevaalit joka vuosi. Barranquillan karnevaali on Unescon Aineettoman kulttuuriperinnön luettelossa.
Barranquilla valittiin vuonna 2013 Amerikan kulttuuripääkaupungiksi.
Aiheesta muualla

Kuvia tai muita tiedostoja aiheesta Barranquilla Wikimedia Commonsissa
Pekka Suorsa

| Mitalit> Maa:   Suomi.Mäkihyppy.MM-kilpailut  | Mitalit> Maa:   Suomi.Mäkihyppy.MM-kilpailut  | Mitalit> Maa:   Suomi.Mäkihyppy.MM-kilpailut  | Maa:   Suomi> Mäkihyppy. |
| --- | --- | --- | --- |
|  Kultaa | Oberstdorf 1987 | joukkuemäki |  |
Pekka Suorsa (s. 8. joulukuuta 1967 Kajaani) on entinen suomalainen mäkihyppääjä. Suorsa edusti urallaan Kainuun Hiihtoseuraa.
Suorsa voitti joukkuemäen kultaa ja sijoittui suurmäessä parhaana suomalaisena kuudenneksi Oberstdorfin MM-kilpailuissa 1987. Maailmancupissa hän sijoittui viidenneksi kaudella 1985–1986, jolloin hän otti uransa ainoat kaksi osakilpailuvoittoa, molemmat joulukuussa 1985. Palkintokorokkeelle hän sijoittui uransa aikana yhteensä viisi kertaa.
Suorsa saavutti toisen maailmancupin osakilpailuvoittonsa Keski-Euroopan mäkiviikon Oberstdorfin osakilpailussa joulukuussa 1985.
Joukkuemäkihypyn Suomen-mestaruuskilpailussa Suorsa oli hopealla vuonna 1984 ja pronssilla vuonna 1989.
Aiheesta muualla

Pekka Suorsa Kansainvälinen hiihtoliitto (FIS). (englanniksi)
Cagayan

Cagayanin sijainti
Cagayan on Filippiinien Cagayan Valleyn alueella sijaitseva provinssi. Sen pääkaupunki on Tuguegarao. Provinssin naapureita ovat lännessä Ilocos Norte ja Apayao ja etelässä Kalinga ja Isabela. Sen väkiluku vuoden 2010 väestönlaskennassa oli 1 124 773.